Mammejong

Mammejong ass e Film vum lëtzebuergesche Regisseur Jacques Molitor.

E koum den 28. Januar 2015 an de Kino.Info op filmakademie.éu, vum 10. Dezember 2014.

 Ëm wat geet et am Film? 
Nom Doud vum Papp liewen de Philippe - Flëpp genannt - a seng manesch-depressiv Mamm Sophie an enger komescher Zort Symbios. Hir éierlech Léift, déi si fireneen empfannen, verstoppt eng ongesond Bezéiung, déi sech duerch géigesäiteg Ofhängegkeet a Scholdgefiller auszeechent. De Flëpp gëtt nach ëmmer wéi e Kand behandelt, a gläichzäiteg vu senger Mamm verwinnt an enger Drock gesat. Si wëll, datt hie geschwënn de Buttek vu sengem Papp iwwerhëlt, a kämpft géint Immobiliëpromoteuren, déi de Buttek wëllen opkafe fir do en Appartementshaus ze bauen.

Enges Dages trëtt dat mysteriéist Leena an dem Flëpp säi Liewen. All d'Jongen am Duerf interesséiere sech fir hatt, mee d'Sophie gesäit d'Leena als Menace. D'Leena gesäit Saachen am Flëpp, déi hie verdrängt hat. De Flëpp ass naiv, mee emotionell intelligent an erlieft e Fräiheetsgefill, dat hie virdrun net kannt huet. Hie versteet, datt hien, fir dem Leena säin Häerz ze gewannen, sech vu senger Mamm muss ofnuebelen.Presentatioun vum Film op cineuropa.org

 Produktioun 
Mammejong gouf tëscht dem 26. September an dem 15. November 2013 gedréint. D'Opname bausse goufen zu Simmer an zu Rammerech, déi bannenan am Filmland zu Kielen opgeholl."Grow up!" In: d'Lëtzebuerger Land Nr.39, 27. September 2013, S.14.

 Accueil 
2015 sinn 3.017 Leit de Film an de Kino kucke gaangen."Box Office: 'Eng nei Zäit' un der Spëtzt bei de Lëtzebuerger Filmer." rtl.lu, 08.01.2016, 16:25:03.

De Film war bei der 7. Editioun vum Lëtzebuerger Filmpräis an der Kategorie "Beschte Spillfilm" nominéiert.cineuropa.org: Luxembourg’s D’Filmakademie unveils nominations for its biennial awards (16. Dezember 2015)

De Film gouf als Lëtzebuerger Bäitrag an der Kategorie "Long-métrage" fir déi drëtt Editioun vun den Trophées francophones du cinéma 2015 zu Abidjan agereecht.paperjam.lu: Quatre films luxembourgeois pour la francophonie (23. Juli 2015)

 Kuckt och 
 Lëscht vu lëtzebuergesche Filmer

 Um Spaweck 
 Den Trailer

Kategorie:Lëtzebuergesch Filmdramen
Kategorie:Lëtzebuergesch Filmer
Kategorie:Belsch Filmdramen
Kategorie:Belsch Filmer
Kategorie:Filmer 2015
Kategorie:Filmer vum Jacques Molitor